Document ID: 32006R1830

KOMISIJOS REGLAMENTAS (EB) Nr. 1830/2006
2006 m. gruodžio 13 d.
iš dalies keičiantis Reglamentą (EB) Nr. 2092/2004, nustatantį išsamias džiovintos jautienos be kaulų, kurios kilmės šalis yra Šveicarija, importo tarifų kvotos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 32 straipsnio 1 dalies pirmą pastraipą,
kadangi:
(1)
Komisijos reglamentu (EB) Nr. 2092/2004 (2) leidžiama naudoti Šveicarijos kilmės džiovintos galvijienos be kaulų, kurios KN kodas ex 0210 20 90, muitais neapmokestinamo Bendrijos importo tarifinę kvotą po 1 200 tonų kasmet laikotarpiais nuo sausio 1 d. iki gruodžio 31 d.
(2)
2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3), taikomas importo licencijoms, skirtoms importo tarifinių kvotų laikotarpiams, prasidedantiems nuo 2007 m. sausio 1 d. Reglamente (EB) Nr. 1301/2006 nustatytos išsamios nuostatos dėl importo licencijų paraiškų, pareiškėjų statuso ir licencijų išdavimo. Reglamente numatyta, kad importo tarifines kvotas leidžiama naudoti 12 iš eilės einančių mėnesių laikotarpiui ir nustoja galioti pasibaigus paskutinei importo tarifinės kvotos laikotarpio dienai. Reglamento (EB) Nr. 1301/2006 nuostatos taikomos pagal Reglamentą (EB) Nr. 2092/2004 išduotoms importo licencijoms, nepažeidžiant tame reglamente nustatytų papildomų sąlygų ar nukrypti leidžiančių nuostatų. Kadangi Reglamente (EB) Nr. 2092/2004 numatyta, kad aptariamoji kvota valdoma remiantis Šveicarijos valdžios institucijų išduotais autentiškumo sertifikatais ir importo licencijomis, Reglamento (EB) Nr. 2092/2004 ir Reglamento (EB) Nr. 1301/2006 I ir III skyriaus nuostatas, kur tinkama, būtina suderinti.
(3)
Todėl Reglamentas (EB) Nr. 2092/2004 turėtų būti atitinkamai iš dalies pakeistas.
(4)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2092/2004 iš dalies keičiamas taip:
1)
1 straipsnio pirma pastraipa pakeičiama taip:
„Šiuo reglamentu kasmet laikotarpiais nuo sausio 1 d. iki gruodžio 31 d. leidžiama naudoti po 1 200 tonų Šveicarijos kilmės džiovintos galvijienos be kaulų, kurios KN kodas ex 0210 20 90, muitais neapmokestinamo Bendrijos importo tarifinę kvotą (toliau - kvota).“
2)
2 straipsnio 2 dalies antra pastraipa išbraukiama.
3)
5 straipsnis pakeičiamas taip:
„5 straipsnis
Autentiškumo sertifikatai ir importo licencijos galioja tris mėnesius nuo kiekvieno iš jų išdavimo dienos.“
4)
6 straipsnis pakeičiamas taip:
„6 straipsnis
Reglamentų (EB) Nr. 1291/2000 ir (EB) Nr. 1445/95 nuostatos, taip pat Reglamento (EB) Nr. 1301/2006 I ir III skyriai taikomi pagal šio reglamento nuostatas.“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 13 d.

Labels: 3
17
18